जरासंध मगध देश के राजा बृहद्रथ के पुत्र थे जिनकी दो रनिया थी. जरासंध के जन्म से पूर्व राजा बृहद्रथ की दोनों रानिया निसंतान होने के कारण प्रायः दुखी रहा करती थी तथा उन्होंने अपनी यह समस्या राजा को बताई. पुत्रप्राप्ति की इच्छा से राजा बृहद्रथ महात्मा चण्डकौशिक के अाश्रम में गए तथा वहा रहकर उनकी सेवा करी. महात्मा चण्डकौशिक ने राजा से प्रसन्न होकर उन्हें एक फल दिया तथा बोले की इस फल को अपनी पत्नी को खिला देना, इस फल को खाने से तुम्हे संतान की प्राप्ति होगी. क्योकि राजा बृहद्रथ की दो पत्निया थी अतः बिना कुछ सोचे विचारे उन्होंने वह फल दो टुकड़ो में काट अपनी दोनों पत्नियों को दे दिया. उस फल के प्रभाव से रानियों ने कुछ समय पश्चात शिशु शरीर के दो अलग-अलग टुकड़ो को जन्म दिया उन टुकड़ो को जीवित देख रानियों ने डर से उसे महल के बहार फिकवा दिया.जरा नाम की एक राक्षसी ने मार्ग से गुजरते हुए जब उन टुकड़ो को देखा तो उसने अपनी माया के प्रभाव से उन शिशु टुकड़ो को जोड़ एक कर दिया. एक शरीर होते ही वह शिशु जोर-जोर से रोने लगा तथा उसकी आवाज सुन राजा सहित उनकी दोनों रानिया महल से बहार आये तथा उस राक्षसी के समीप गए व राक्षसी से उसका परिचय पूछा. तब राक्षसी के पूरी बात बताने व अपने पुत्र का एक शरीर देख राजा बहुत खुस हुआ तथा उसने अपने पुत्र का नाम राक्षसी के नाम को जोड़ते हुए जरासंध रखा.